AQSh Rossiyaga qarshi yangi sanksiyalar kiritdi

Vashington Rossiyaga qarshi yangi sanksiyalar kiritdi. Sanksiyalar ro‘yxatiga bitta kompaniya, 3 fuqaro va 5 kema tushgan. Bu haqda AQSh moliya vazirligi ma'lum qildi.
Vazirlikda ta'kidlanishicha, sanksiyalar Suriyadagi rossiyalik harbiylarga aviatsiya yonilg‘isini yetkazishni ta'minlashdagi sxemada ishtirok uchun joriy qilingan.
Sanksiyalar “Maritaym assistans” kompaniyasiga qarshi kiritilgan. Ushbu kompaniya avval sanksiyalar ostiga tushgan “Sovfraxt” bilan bog‘langan. 
Ta'kidlanishicha, “Sovfraxt”ga moddiy yordam ko‘rsatgan “Transpetrochart” mulkiga taqiqlov kiritilgan.
Shuningdek, “Transpetrochart”ga tegishli 5 ta kema - OT-2077, “Passat”, “Sig”,”Sudak” va “Yaz”ga ham sanksiyalar qo‘llangan.